Diari Oficial de la Generalitat Valenciana


Sumari del DOGV 9545, del 02-03-2023 (2023/1565)

RESOLUCIÓ de 6 de febrer de 2023, de la Subdirecció General de Relacions Laborals, per la qual es disposa el registre i la publicació dels acords de la comissió paritària de l'Acord de millora de les condicions de treball del personal de l'acció concertada de persones majors, a fi de procedir a l'actualització de taules salarials i altres acords (codi conveni número. 06833343806822 i localitzador MO\_BS17XO67).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9545

Data del DOGV
:   02-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1565


Data del document
:   06-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 6 de febrer de 2023, de la Subdirecció General de Relacions Laborals, per la qual es disposa el registre i la publicació dels acords de la comissió paritària de l'Acord de millora de les condicions de treball del personal de l'acció concertada de persones majors, a fi de procedir a l'actualització de taules salarials i altres acords (codi conveni número. 11929646786957 i localitzador MO\_BS17XO67). [2023/1565]  
Vistes les actes de la comissió paritària de l'Acord de millora de les condicions de treball del personal de l'acció concertada de persones majors, subscrit per la representació empresarial Associació de Residències i Servei d'Atenció als Majors de la Comunitat Valenciana (LARES), i d'una altra banda, per la representació social FESP-UGT-PV i FSS-CCOO-PV, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball; d'acord amb el que s'estableix en l'article 51.1 de l'Estatut d'Autonomia de la Comunitat Valenciana; el Decret 175/2020, de 30 d'octubre, del Consell, pel qual s'aprova el reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 10/2022, de 26 de setembre, per la qual es desplega aquest reglament, aquesta Subdirecció General de Relacions Laborals resol:  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 6 de febrer de 2023.- El subdirector general de Relacions Laborals: Joaquín Vañó Gironés.  
  
  
Acta de la comissió paritària de l'acord de millora de les condicions de treball del personal de l'acció concertada de persones majors, per la qual es procedeix a esmenar determinats articles en haver detectat determinats errors en la confecció de les taules salarials  
  
  
Assistents  
Per LARES:  
Julia Rico Díaz  
Maria del Mar Soriano Medina  
  
Pels sindicats:  
FESP-UGT-PV  
José Marchante Aguado  
FSS-CCOO-PV  
Alfonso Valero Tarancón  
  
València, a les 10 hores del dia 16 de gener de 2023, en reunió telemàtica celebrada pels membre d'aquesta Comissió Paritària; reunides, d'una part, la representació empresarial Associació de Residències i Servei d'Atenció als Majors de la Comunitat Valenciana del Sector Solidari, LARES, i d'una altra part, les representacions socials, Federació d'Empleats i Empleades dels Serveis Públics de la Unió General de Treballadors del País Valencià (FESP-UGT-PV) i Federació de Sanitat i Sectors Sociosanitaris de Comissions Obreres del País Valencià (FSS-CCOO-PV), amb motiu de l'esmena de determinats articles del conveni col·lectiu,  
  
PREVI  
U. El passat vint-i-tres de novembre de 2022 es va publicar en el DOGV l'Acord de millora de les condicions de treball del personal de l'acció concertada en l'àmbit sectorial de les residències de la tercera edat.  
Dos. Per part de les entitats signants s'han detectat diversos errors en la confecció de la taula salarial per a 2022 (amb inici d'efectes el 01.07.2022), la qual cosa al seu torn provoca la modificació parcial d'un article de l'esmenta text. En conseqüència, i després de diverses deliberacions, aquesta Comissió Negociadora ha aconseguit, per unanimitat, els següents  
  
ACORDS  
  
Primer. Substituir el text de l'acord publicat al novembre de 2022 pel text que s'adjunta a aquest acord.  
Segon. En el cas que les entitats ja hagueren actualitzat els salaris i abonat tant nòmines com endarreriments de l'esmentat acord amb anterioritat a la publicació d'aquest acord modificat, es podrà procedir a descomptar de les retribucions dels treballadors les quantitats abonades de més.  
  
  
Acord de millora de les condicions de treball del personal de la acció concertada de persones majors  
  
Preàmbul  
El Decret 181/2017, de 17 de novembre, del Consell, va desenvolupar l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, modificat recentment pel Decret 188/2021, de 26 de novembre, del Consell.  
L'esmentat decret engloba diferents sectors de serveis socials susceptibles d'acció concertada, entre altres: persones majors dependents, diversitat funcional, salut mental, infància i adolescència, dona i acció i inclusió social.  
Aquests sectors recullen centres i serveis que presenten unes característiques molt diferents i van dirigides a col·lectius amb diferents necessitats, fet que es reflecteix en el finançament dels centres. Ara bé, les persones professionals que exerceixen la seua labor professional en els diferents sectors tenen convenis laborals i taules salarials dispars per idèntiques funcions i categories; fet de difícil comprensió, per la qual cosa es considera una qüestió de justícia social i equitat treballar per a aconseguir una homogeneïtzació de les condicions laborals i salarials de totes les persones professionals.  
Aquesta situació de disparitat, tant pel que respecta al finançament d'acord amb les pròpies característiques dels serveis i centres, com pel que respecta als salaris i drets laborals de les persones que els integren, ha propiciat que s'estiga treballant des de 2019 per part de la Vicepresidència i Conselleria d'Igualtat i Polítiques Inclusives mitjançant la constitució de taules de treball en l'acció concertada en els diferents sectors.  
  
Actualment, existeixen quatre taules sectorials de treball diferenciades, integrades per entitats d'iniciativa social, organitzacions empresarials i sindicals, que convergeixen en 2021 en la Mesa d'Acció Concertada, òrgan de participació pioner en l'àmbit autonòmic i en l'àmbit estatal, que es va constituir el 14 de desembre de 2021.  
Aquest òrgan queda integrat per tots els sectors i agents socials, i també per la Vicepresidència i Conselleria d'Igualtat i Polítiques Inclusives, i té com a objectiu treballar de manera consensuada i activa per l'homogeneïtzació del finançament dels diferents àmbits d'actuació, posant com a horitzó el desenvolupament d'un conveni únic per a l'acció concertada del sistema públic de serveis socials, equilibrant les condicions laborals entre sectors i els salaris que perceben les persones treballadores que el desenvolupen. Equitat laboral com a principi de justícia social.  
Tot això propiciarà una millora del finançament del concert de persones majors, de caràcter pluriennal (2022-2026), i amb l'horitzó posat en les fórmules de pagament delegat que preveuen la Llei 3/2019, de 18 de febrer, de serveis socials inclusius de la Comunitat Valenciana, i el Decret 181/2017, de 17 de novembre, del Consell, pel qual es desplega l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
La taula de treball de persones majors va quedar integrada per les organitzacions sindicals FSS-CCOO-PV i FESP-UGT-PV, juntament amb l'Associació de Residències i Serveis d'Atenció als Majors del Sector Solidari, LARES Comunitat Valenciana.  
En el marc de l'autonomia que aquestes entitats tenen i reconeixent-se recíprocament capacitat jurídica per a aconseguir aquest acord, manifesten:  
  
  
ACORDEN  
  
1. Aquest document té el seu antecedent en l'acord que es va signar entre les tres entitats en data 20 de juny de 2022. Acord, aquest, que el substitueix i l'ampliar adquirint el caràcter de definitiu.  
  
2. Traslladar aquests augments de finançament als corresponents augments de salaris dels treballadors i treballadores afectats, i també equiparar de manera progressiva la jornada laboral, tenint com a horitzó salarial les taules retributives que la Generalitat té per al personal al seu servei.  
3. L'equiparació progressiva de la jornada s'implantarà en els termes que s'acorden en cadascuna de les quatre taules de treball d'acció concertada.  
4. S'adquireix un compromís de negociar un conveni col·lectiu d'aplicació per a totes aquelles entitats sense ànim de lucre i d'iniciativa social que tinguen concertada la prestació de serveis socials sobre la base del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
5. L'inici de la negociació serà el que s'acorde en les quatre taules de treball d'acció concertada.  
6. Fins que no entre en vigor el futur conveni col·lectiu per a aquelles entitats sense ànim de lucre i d'iniciativa social que tinguen concertada la prestació de serveis socials sobre la base del Decret 181/2017, de 17 de novembre, del Consell, el conveni col·lectiu d'aplicació continuarà sent el conveni col·lectiu de treball per al sector de residències privades de la tercera edat, serveis d'atenció a les persones dependents i desenvolupament de la promoció de l'autonomia personal de la comunitat valenciana, codi 77231751311223, a excepció dels salaris, de la jornada laboral en els termes que es pacten en les taules de negociació, i de qualsevol millora o especificació que es reflectisca en aquest acord.  
  
7. Elaboració de les taules salarials que entraran en vigor l'1 de juliol de 2022 fins al 30 de desembre de 2022, i que suposa equiparar-se al 80 per cent sobre les taules retributives de la Generalitat. Tot això, llevat que, en les resolucions d'inclusió en el concert social, l'aprovació de les noves taxes no tinguera efecte retroactiu des de l'1 de juliol. En aqueix cas, les taules salarials entraran en vigor en la data que allí es determine.  
  
8. En qualsevol cas, i atés el retard en el pagament durant els mesos en què el concert no està signat, s'estableix un termini d'adaptació, sent obligatori aplicar les noves taules salarials per part de les entitats acollides al concert, i amb efecte retroactiu, a partir del moment en què l'Administració comence a efectuar els pagaments amb els imports del preu/plaça regulats en el concert social.  
9. Les diferents taules del concert pluriennal (2023-2026) s'elaboraran anualment.  
10. Les categories o grups professionals per a l'elaboració de les taules seran els fixats en les taules retributives de la Generalitat i que figuren en aquest acord.  
11. Les entitats que disposen de diversos centres de treball en els quals en algun d'aquests hagen concertat amb l'Administració els seus serveis sota el marc del concert social, però en uns altres d'aquests no ho hagen fet, o bé les entitats que disposen de serveis tant de residència com de centre de dia, servei d'ajuda a domicili, o bé programes d'intervenció comunitària, aplicaran aquest acord exclusivament en aquells centres de treball o en aquells serveis que hagen quedat inclosos en el concert social. La resta de centres o la resta de serveis de l'esmentada entitat, continuarà aplicant el conveni col·lectiu de residències privades o bé el conveni col·lectiu que li siga aplicable segons la seua activitat.  
  
Perquè el que s'estableix en el paràgraf anterior siga aplicable, serà condició imprescindible que el personal afectat a aqueix centre o als serveis que no siguen concertats quede totalment diferenciat i sense prestació de serveis en els centres o serveis que sí que queden afectats pel concert social.  
12. Aquest acord estableix un vincle inequívoc entre la millora del finançament per part de l'Administració a les places concertades, amb la millora de les condicions de treball del personal afectat, i que implica increments salarials importants en tots els seus nivells i categories laborals.  
Sobre la base d'això, si per qualsevol circumstància, una entitat, perquè ho decidira motu proprio, o bé per part de l'Administració, es produïra la seua eixida del concert social, a partir de l'esmentat moment deixaria de ser aplicable aquest acord, reprenent a partir d'aqueix moment l'aplicació de l'estructura salarial del conveni col·lectiu de residències privades de la Comunitat Valenciana, amb la recuperació de tots els complements salarials que formaven part de l'estructura salarial anterior.  
Entre altres, aquesta situació es podria posar de manifest pels motius següents: pèrdua de l'autorització per a l'aplicació del concert per part de l'entitat; decisió voluntària de l'entitat de deixar d'estar concertada; finalització del procés del sistema de concert social per part de l'Administració; anul·lació judicial del decret del concert o bé de qualsevol de les resolucions de convocatòria d'aquest. Tenint aquesta relació de causes un mer caràcter il·lustratiu sense que això supose la consideració d'una llista tancada de causes.  
  
13. S'acorda la creació d'una comissió paritària d'aquest acord, formada per quatre representants. Dos per part de l'entitat LARES, un per part de CCOO i un altre per part d'UGT. Tindrà com a funcions les establides amb caràcter general a les comissions paritàries dels convenis i acords col·lectius en l'Estatut dels Treballadors. Les entitats o treballadors es posaran en contacte amb l'esmentada comissió paritària mitjançant l'enviament d'un correu electrònic a: ntrdz@zkyqugauccksymhd.yik.  
  
  
  
ACLARIMENTS COMPLEMENTARIS  
1. Aquesta taula salarial modifica l'anterior en els imports dels triennis, el plus de festius i el plus de nocturnitat.  
2. El plus de festius i diumenges s'abonarà segons l'import inclòs en aquesta taula salarial per cada hora treballada en diumenge o festiu. Es modifica així el que s'estableix en el conveni col·lectiu de residències privades en què l'import del plus festiu s'abona en una quantitat per dia, amb independència de les hores treballades en dia festiu.  
  
3. Plus de disponibilitat. Es podran establir torns de disponibilitat, voluntaris, que tindran una retribució específica de 22,77 euros.  
  
4. Plus de personal d'adaptació. La persona treballadora que a l'entrada en vigor del conveni col·lectiu de residències privades vigent l'1 gener de 2008, estiguera percebent aquest plus personal, consistent en retribució mensual, incloent-hi vacances, continuarà percebent aquest amb caràcter fix, periòdic, no compensable ni absorbible i íntegre.  
5. L'import dels triennis per a cadascuna de les categories laborals serà el que consta en la taula salarial annexa, fins i tot en el cas que aquest import fora inferior a l'establit en el conveni de residències.  
6. Per a les entitats que hagen d'aplicar aquest acord en tots o en part dels serveis que ofereixen per haver quedat enquadrats en el concert social, l'aplicació d'aquesta taula salarial implica la substitució completa de l'estructura salarial actual. Per tant, les entitats, amb l'aplicació d'aquesta taula salarial, podran absorbir i compensar amb els imports ací establits qualsevol tipus de complement personal, de lloc de treball o de qualsevol altre tipus, tinguen la denominació que tinguen, i encara que provinguen de pactes individuals.  
  
Tot això amb el límit que la substitució de l'actual estructura salarial per l'anterior no pot suposar de cap manera que les persones treballadores perceben, en el seu conjunt, una retribució global anual inferior a la que estan percebent abans de l'entrada en vigor d'aquest acord. I, en tot cas, a excepció del plus personal d'adaptació per a les persones treballadores que tinguen dret a percebre'l, que quedarà al marge de l'esmentada compensació.  
A títol d'exemple, i sense que servisca de llista tancada, es podrà aplicar la compensació i absorció sobre els complements personals, plus d'activitat, incentius, plus de responsabilitat, plus de comandaments intermedis, retribucions voluntàries, etc.  
7. Les persones treballadores que a la data d'entrada en vigor del nou sistema de retribució de l'antiguitat en data 01.01.2008 ja estigueren percebent complements d'antiguitat conforme al sistema anterior, els continuaran percebent sota la denominació d'«antiguitat consolidada», i sense que puga quedar absorbida i compensada per la nova estructura salarial.  
  
València, 16 de gener de 2023  
  
LARES CV  
Julia Rico Díaz  
  
FESP-UGT-PV  
José Marchante Aguado  
  
FSS-CCOO-PV  
Alfonso Valero Tarancón  
  
  
Acta de la comissió paritària de l'acord de millora de les condicions de treball del personal de l'acció concertada de persones majors, per la qual es procedeix a publicar les taules salarials de 2023  
  
Assistents  
Per LARES:  
Julia Rico Díaz  
Maria del Mar Soriano Medina  
  
Pels sindicats:  
FESP-UGT-PV  
José Marchante Aguado  
FSS-CCOO-PV  
Alfonso Valero Tarancón  
  
València, a les 11 hores del dia 16 de gener de 2023, en reunió telemàtica celebrada pels membre d'aquesta Comissió Paritària; reunides, d'una part, la representació empresarial Associació de Residències i Servei d'Atenció als Majors de la Comunitat Valenciana Sector Solidari, LARES, i d'una altra part, les representacions socials, Federació d'Empleats i Empleades dels Serveis Públics de la Unió General de Treballadors del País Valencià (FESP-UGT-PV) i Federació de Sanitat i Sectors Sociosanitaris de Comissions Obreres del País Valencià (FSS-CCOO-PV), amb motiu de l'esmena de determinats articles del conveni col·lectiu,  
  
PREVI  
U. El passat vint-i-tres de novembre de 2022 es va publicar en el DOGV l'Acord de millora de les condicions de treball del personal de l'acció concertada en l'àmbit sectorial de les residències de la tercera edat.  
Dos. Es procedeix a l'elaboració de les taules salarials que seran aplicables durant l'any 2023 i que suposen l'aproximació fins al 85 per cent dels salaris dels treballadors al servei de l'Administració.  
Tres. S'hi afig una columna per a facilitar l'aplicació del preu de les hores complementàries per als treballadors a temps parcial.  
  
ACORDS  
  
Primer. Aprovar la taula salarial següent per a 2023:  
  
  
Segon. Autoritzar Alfonso Valero Tarancón, amb DNI núm. xxxx428xx, per al registre, depòsit i posterior publicació en el DOGV.  
  
  
I en prova de conformitat de tot el que antecedeix, signen aquesta acta:  
  
LARES CV UGT CCOO  
Julia Rico Díaz  
María del Mar Soriano Medina Feliciano José Marchante Aguado Alfonso Valero Tarancón